Diari Oficial de la Generalitat Valenciana


Sumari del DOGV 9307, del 28-03-2022 (2022/2542)

Extracte de la Resolució de 17 de març de 2022, de la Conselleria de Sanitat Universal i Salut Pública, per la qual es convoquen subvencions per a la intervenció arquitectònica en locals destinats a la prestació d'assistència sanitària per part d'aquesta conselleria, en municipis de la Comunitat Valenciana.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9307

Data del DOGV
:   28-03-2022

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2022/2542


Data del document
:   17-03-2022

Organisme emissor
:   Conselleria de Sanitat Universal i Salut Pública

Tipus de document
:   Extracte

Anàlisi jurídica

 Descriptors 

:   * Conselleria de Sanitat Universal i Salut Pública
    * ajuda pública

Extracte de la Resolució de 17 de març de 2022, de la Conselleria de Sanitat Universal i Salut Pública, per la qual es convoquen subvencions per a la intervenció arquitectònica en locals destinats a la prestació d'assistència sanitària per part d'aquesta conselleria, en municipis de la Comunitat Valenciana. [2022/2542]  
BDNS (identif.): 616821.  
  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual es pot consultar en la Base de dades nacional de subvencions (https://www.infosubvenciones.es/bdnstrans/GE/es/convocatoria/616821)  
  
Primer. Beneficiaris  
Segons l'article 5 de l'Ordre 9/2017, podran obtindre la condició d'entitat beneficiària els ajuntaments de la Comunitat Valenciana que complisquen els següents requisits:  
a) Que tinga la titularitat patrimonial del local en el qual es proposa la intervenció arquitectònica.  
b) Que disposen del corresponent projecte d'obra, amb el contingut establit en l'article 233 de l'LCSP, que complisca amb el que es preceptua en la secció 2a del capítol II del Reglament general de la Llei de contractes de les administracions públiques, aprovat pel Reial decret 1098/2001, de 12 d'octubre, i que aquell haja sigut informat de conformitat per la subdirecció general amb funcions en matèria d'infraestructures (d'ara en avant, la subdirecció) de la Conselleria, amb data posterior a la publicació de les presents bases i anterior a la data de finalització de presentació de sol·licituds de la corresponent convocatòria.  
  
c) Compliment de la normativa comunitària que regula les obligacions d'aquestes respecte a les normes d'informació i publicitat, en concret quant al Reglament (UE) 1303/2013 del Parlament Europeu i del Consell i al Reglament d'execució (UE) 821/2014 de la Comissió.  
  
  
Segon. Objecte  
Convocar la concessió de subvencions per a la intervenció arquitectònica en locals destinats a la prestació d'assistència sanitària per part d'aquesta conselleria, en municipis de la Comunitat Valenciana, per als exercicis 2022 i 2023.  
  
Tercer. Bases reguladores  
Ordre 9/2017, de 19 de setembre, de la Conselleria de Sanitat Universal i Salut Pública s'estableixen les bases reguladores per a la concessió de subvencions per a la intervenció arquitectònica en locals destinats a la prestació d'assistència sanitària per part d'aquesta conselleria, en municipis de la Comunitat Valenciana. (DOGV 8134, 25.09.2017).  
  
Ordre 3/2021, de 29 de setembre, de la Conselleria de Sanitat Universal i Salut Pública, per la qual es modifica parcialment l'Ordre 9/2017, de 19 de setembre, de la Conselleria de Sanitat Universal i Salut Pública, per la qual s'estableixen les bases reguladores per a la concessió de subvencions per a la intervenció arquitectònica en locals destinats a la prestació d'assistència sanitària per part d'aquesta conselleria, en municipis de la Comunitat Valenciana. (DOGV 9186, 01.10.2021).  
  
Correcció d'errors de l'Ordre 3/2021, de 29 de setembre, de la Conselleria de Sanitat Universal i Salut Pública. (DOGV 9203, 27.10.2021).  
  
  
Quart. Quantia  
L'import destinat a finançar aquestes ajudes serà de 2.400.048,71 euros per a l'any 2022 i de 2.000.000,00 euros per a l'any 2023.  
Les subvencions que s'atorguen tindran la consideració de subvenció a fons perdut, i el percentatge de subvenció a aplicar serà fins al 100 % de l'import sol·licitat, amb un límit de 400.000,00 euros per projecte, sense que aquest puga superar al cost d'execució del corresponent projecte aprovat o el d'adjudicació. El nombre màxim de projectes subvencionables en cada convocatòria per ajuntament serà de dos.  
  
  
Cinqué. Termini de presentació de sol·licituds  
El termini per a la presentació de les sol·licituds serà d'un mes a comptar des de l'endemà de la publicació de la present convocatòria en el Diari Oficial de la Generalitat Valenciana.  
  
Sisé Tipus de dades  
1. La forma de presentació de les sol·licituds i la documentació que ha d'adjuntar-se, es realitzarà i ajustarà al que determina el títol III, del capítol I de l'Ordre 9/2017.  
2. Les sol·licituds presentades es valoraran conformement amb els criteris establits en l'annex: «Criteris de valoració», de l'Ordre 3/2021, de 29 de setembre, de la Conselleria de Sanitat Universal i Salut Pública, per la qual es modifica parcialment l'Ordre 9/2017, segons els valors vigents a la data de terminació del termini de presentació de sol·licituds establit en la present convocatòria (tinga's en compte la correcció d'errors de l'Ordre 3/2021 € DOGV núm. 9203, 27.10.2021).  
  
3. El pagament de la subvenció es realitzarà amb la justificació prèvia per part de l'ajuntament de la realització de les obres d'intervenció arquitectònica en els locals destinats a la prestació d'assistència sanitària per la Conselleria.  
4. El termini de justificació de les subvencions finalitza el 15 de novembre de 2022, per a la part de l'obra realitzada amb càrrec al pressupost de 2022, i el 15 de novembre de 2023 per a l'obra executada en 2023. L'incompliment d'aquest requisit podrà donar lloc al desistiment sense efectes o a la minoració de la subvenció corresponent a l'exercici en què aquest es produïsca.  
  
València, 17 de març de 2022. La consellera de Sanitat Universal i Salut Pública: Ana Barceló Chico.